47. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  ΚΑΙ  ΟΙΚΟΝΟΜΙΚΩΝ Αριθ. Δ/7131 της 3 Μαρτ./3 Απρ. 1980  (ΦΕΚ Β΄ 348) Περί του τρόπου διαχειρίσεως του Ειδικού Λογαριασμού Ιδιωτικής Γενικής Εκπαιδεύσεως. Έχοντας υπόψη: 1.Τις διατάξεις του άρθρ. 47 παρ. 3 του Νόμ. 682/1977 «περί Ιδιωτικών Σχολείων Γενικής Εκπαιδεύσεως και Σχολικών Οικοτροφείων». 2.Την κοινή απόφαση των Πρωθυπουργού και Υπουργού των Οικονομικών αριθ. Δ.3676/932/1978 «περί αναθέσεως αρμοδιοτήτων στους Υφυπουργούς Οικονομικών», αποφασίζουμε: 1.Ο προβλεπόμενος από το άρθρ. 47 του Νόμ. 682/1977 ειδικός λογαριασμός με τίτλο «Λογαριασμός Ιδιωτικής Γενικής Εκπαιδεύσεως» θα τηρείται στο Κεντρικό Κατάστημα της Τραπέζης της Ελλάδος. 2.Τα οριζόμενα από το άρθρ. 46 του Νόμ. 682/1977 Έσοδα του λογαριασμού, πλην των αναφερομένων στους τίτλους σπουδών, θα εισπράττονται από τα Δημόσια Ταμεία υπό τον εκτός προϋπολογισμού λογαριασμό «Τρεχούμενος Λογαριασμός Νομικών Προσώπων και Ειδικών Υπηρεσιών» (Α.Κ. 520) και θα αποδίδονται κάθε μήνα με εντολές μεταφοράς σε πίστωση του ανωτέρω ειδικού λογαριασμού. 3.Τα έσοδα του ανωτέρω ειδικού λογαριασμού θα διατίθενται για τους εξής σκοπούς: α)Χορήγηση Επαιδευτικής άδειας με αποδοχές στους ιδιωτικούς εκπαιδευτικούς για μετεκπαίδευση στην ημεδαπή ή αλλοδαπή. β)Δαπάνες προβλεπόμενες από το Νόμ. 682/1977 για τη διεξαγωγή των πάσης φύσεως εξετάσεων. γ)Αποζημιώσεις συμμετοχής σε Συμβούλια και Επιτροπές, που θα καθορίζονται με κοινή απόφαση των Υπουργών Εθνικής Παιδείας και Θρησκευμάτων και Οικονομικών. δ)Χορήγηση υποτροφιών ή βραβείων σε επιμελείς μαθητές Ιδιωτικών Σχολείων. ε)Επιχορήγηση ιδιωτικών σχολείων μη κερδοσκοπικού χαρακτήρα, τα οποία ασκούν φιλανθρωπικό έργο. Σύμφωνα με τη Δ/6231/11-26 Μαρτ. 1981 (ΦΕΚ Β΄ 173) αποφ. Υπ. Παιδείας και Οικονομικών, στους σκοπούς διαθέσεως των εσόδων του ανωτέρω Λογαριασμού περιλαμβάνεται και η αποζημίωση πέντε μελών του Διοικητικού Συμβουλίου της Ομοσπονδίας Ιδιωτικών Εκπαιδευτικών Λειτουργών Ελλάδος (ΟΙΕΛΕ), κατά τη διάρκεια της θητείας τους. Τα άνω μέλη του Δ. Συμβ. που δικαιούνται αποζημίωση από πέντε ορίζονται σε οκτώ (8) από την Δ/4063/3-19 Φεβρ. 1982 (ΦΕΚ Β΄ 76) Απ. Υπ. Παιδείας και Οικονομικών. Σύμφωνα με την ΙΒ/741/7-26 Ιαν. 1982 (ΦΕΚ Β΄ 32) αποφ. Υπ. Παιδείας και Οικονομικών μέρος των εσόδων του παραπάνω λογαριασμού θα διατίθεται για την επιχορήγηση της Ομοσπονδίας Ιδιωτικών Εκπ/κών Λειτουργών Ελλάδος (Ο.Ι.Ε.Λ.Ε.) για την πραγματοποίηση εκπ/κών συνεδρίων. Για την άνω επιχορήγηση ιδιωτ. Σχολείων δευτεροβάθμιας εκπ/σης μη κερδοσκοπικού χαρακτήρα βλέπε την ΙΒ/3931/13 Μαΐου-11 Ιουν. 1986 (ΦΕΚ Β΄ 404) απόφ. Υπ. Παιδείας και Οικονομικών. Σύμφωνα με την ΙΒ/4654/18 Ιουν. - 27 Ιουλ. 1987 (ΦΕΚ Β΄ 376) απόφ. Υπ. Οικονομικών και Παιδείας, ορίστηκε ότι «μέρος των εσόδων του παραπάνω ειδικού Λογαριασμού θα διατίθεται για την επιχορήγηση της ομοσπονδίας ιδιωτικών εκπαιδευτικών Λειτουργών Ελλάδος (ΟΙΕΛΕ) για τη διοργάνωση, συνδιοργάνωση και συμμετοχή της σε διεθνείς συνδιασκέψεις και συνέδρια εκπαιδευτικού περιεχομένου ή χαρακτήρα που πραγματοποιούνται στο εσωτερικό ή το εξωτερικό». Σύμφωνα με την 2069724/7230/0022/21 Νοεμ. - 1 Δεκ. 1994 (ΦΕΚ Β΄ 893) απ. Υπ. Οικονομικών και Παιδείας τα άνω έσοδα του Ειδικού λογαριασμού διατίθενται και για την αποζημίωση συμμετοχής στην Επιτροπή του άρθρ. 12 Νόμ. 1966/1991 το ύψος των οποίων καθορίζεται ως εξής: «1.Η κατ’ αποκοπή αποζημίωση του Προέδρου, των Μελών και του Γραμματέα της Επιτροπής για τον επιτόπιο έλεγχο, ορίζεται ως ακολούθως: -Πρόεδρος δραχμ. 80.000 -Μέλη δραχμ. 60.000 -Γραμματέας δραχμ. 50.000 2.Η κατ’ αποκοπή αποζημίωση των ίδιων ως άνω μελών για τη συμμετοχή τους στις τακτικές και έκτακτες συνεδριάσεις, οι οποίες δεν μπορεί να υπερβαίνουν τις 3 κατά μήνα, ορίζεται ως ακολούθως: -Πρόεδρος δραχμ. 10.000 -Μέλη δραχμ. 8.000 -Γραμματέας δραχμ. 6.000 3.Για την καταβολή των οδοιπορικών εξόδων και της ημερήσιας εκτός έδρας αποζημίωσης εφαρμόζονται οι διατάξεις που ισχύουν για τους δημοσίους υπαλλήλους». (Αντί για τη σελ. 550,225(δ) Σελ. 550,225(ε) Τεύχος 1227-Σελλ. 55 Ιδιωτικά Εκπαιδευτήρια Φροντιστήρια 32.Ζ.α.47 4.Η κίνηση των κεφαλαίων του ανωτέρω λογαριασμού θα ενεργείται βάσει ιδίου κατά οικονομικό έτος Προϋπολογισμού, καταρτιζομένου υπό της Διευθύνσεως Οικονομικών Υποθέσεων του Υπουργείου Παιδείας και εγκρινομένου υπό των Υπουργών Παιδείας και Οικονομικών (Γ.Λ.Κ. ΔΙΔ/19). Το οικονομικό έτος αρχίζει την 1 Ιανουαρίου και λήγει 31 Δεκεμβρίου του ίδιου ημερολογιακού έτους. 5.Η πληρωμή των δαπανών του λογαριασμού θα ενεργείται με επιταγές επ’ ονόματι των δικαιούχων, ερειδομένης επί χρηματικών ενταλμάτων εκδιδομένων σε βάρος των πιστώσεων του προϋπολογισμού, του λογαριασμού βάσει των κατά νόμον δικαιολογητικών, επ’ ονόματι των δι’ αποφάσεων του Υπουργού Παιδείας αναγνωριζομένων δικαιούχων. Με απόφαση του Υπουργού Παιδείας δύναται η πληρωμή των δικαιούχων να ενεργείται μέσω Υπολόγου εντάλματος προπληρωμής, τηρουμένων αναλόγως κατά τα λοιπά των περί προπληρωμών διατάξεων του Λογιστικού Ν.Π.Δ.Δ. Η έκδοση των ανωτέρω χρηματικών ενταλμάτων και των επιταγών θα ενεργείται υπό της Διευθύνσεως Οικονομικών Υποθέσεων του Υπουργείου Παιδείας, υπογραφομένων αμφοτέρων υπό του προϊσταμένου της Διευθύνσεως αυτής. 6.Η παρακολούθηση της κινήσεως και εκτελέσεως του προϋπολογισμού του ανωτέρω λογαριασμού θα ενεργείται υπό της Διευθύνσεως Οικονομικών Υποθέσεων του Υπουργείου Παιδείας, στην οποία η Τράπεζα της Ελλάδος θα αποστέλλει κάθε μήνα αντίγραφο της κινήσεως του λογαριασμού αυτού. Η ίδια Διεύθυνση θα τηρεί τα κατωτέρω βιβλία: α)Ημερολόγιο χρηματικής διαχειρίσεως. β)Καθολικό εσόδων και εξόδων. γ)Βιβλίο Υπολόγων εκ χρηματικών ενταλμάτων προπληρωμής. δ)Κάθε βιβλίο που κρίνεται απαραίτητο. 7.Από τη Διεύθυνση Οικονομικών Υποθέσεων του Υπουργείου Παιδείας θα καταρτίζεται Απολογισμός εσόδων και εξόδων του ανωτέρω λογαριασμού εκάστου οικονομικού έτους, ο οποίος θα υποβάλλεται μέχρι 30 Ιουνίου του επόμενου έτους στον Υπουργό Παιδείας προς έγκριση και κατόπιν μεθ’ απάντων των διαχειριστικών στοιχείων θα στέλνεται στο Ελεγκτικό Συνέδριο για τον κατά νόμο έλεγχο της διαχειρίσεως του λογαριασμού. Σύμφωνα με την ΙΒ/807/26 Ιαν. - 4 Φεβρ. 1988 (ΦΕΚ Β΄ 66) απόφ. Υπ. Οικονομικών και Παιδείας στις διατάξεις της άνω απόφασης υπάγονται από την έναρξη του σχολικού έτους 1987-88 οι Ιδιωτ. Τεχνικές και Επαγγελματικές Σχολές και τα Ιδιωτικά Τεχνικά και Επαγγελματικά Λύκεια και το προσωπικό αυτών. Σελ. 550,226(ε) Τεύχος 1227-Σελ. 56 32.Ζ.α.47 Ιδιωτικά Εκπαιδευτήρια Φροντιστήρια 